b'\n_START_ARTICLE_\nStipe Pletikosa\n_START_SECTION_\nHajduk Split\n_START_PARAGRAPH_\nPletikosa memulakan kerjaya bola sepaknya di kelab Hajduk Split. Beliau menjadi pilihan pertama penjaga gol pada musim 1998/99.\n_START_SECTION_\nShakhtar Donetsk\n_START_PARAGRAPH_\nPada 2003, Pletikosa bersama rakan sepasukan, Darijo Srna berpindah ke kelab Ukraine, Shakhtar Donetsk dengan bayaran sebanyak \xe2\x82\xac2 juta. Sama seperti Srna, aksi Pletikosa tidak seberapa bagus dan beliau dipinjam semula ke Hajduk Split pada 2005. Kali kedua beliau ke Hajduk lebih cemerlang dan beliau dipilih memasuki skuad Croatia di Piala Dunia 2006. Pletikosa kembali ke Shakhtar tetapi beliau menjadi pilihan kedua penjaga gol di belakang Jan La\xc5\xa1t\xc5\xafvka. Akhirnya, Pletikosa membuat keputusan untuk berpindah. Bidaan sebanyak \xe2\x82\xac3 juta dari Dinamo Zagreb telah diterima tetapi Pletikosa menolak kerana ia merupakan pesaing terbesar Hajduk. Satu pinjaman ke Fulham juga gagal selepas beliau tidak menerima permit kerja.\n_START_SECTION_\nSpartak Moscow\n_START_PARAGRAPH_\nPada 7 Mac 2007, Pletikosa menandatangani kontrak tiga tahun bersama kelab Rusia, Spartak Moscow dengan bayaran sebanyak \xe2\x82\xac3 juta. Beliau bersama Spartak sehingga 2009 sebelum beliau kurang "digemari" oleh pengurus Valery Karpin._NEWLINE_Pada 31 Ogos 2010, beliau dipinjam bersama tempoh lama ke Tottenham Hotspur yang beraksi di Liga Perdana Inggeris. Beliau membuat penampilan pertama bersama Tottenham ketika tewas 1\xe2\x80\x934 kepada Arsenal dalam aksi Piala Liga Inggeris pada 21 September 2010]]. Perlawanan itu ialah satu-satu penampilan Pletikosa untuk Spurs.\n_START_SECTION_\nFC Rostov\n_START_PARAGRAPH_\nPada 6 Ogos 2011, beliau menandatangani kontrak dua tahun bersama kelab Liga Perdana Rusia, FC Rostov.'